આજે જયારે ખેતીમાં વધુ પાક મેળવવા આડેધડ જંતુનાશક દવાનો છંટકાવ, વિવિધ મોંઘાદાટ રાસાયણિક ખાતરોના ઉપયોગ વપરાશ વધી ગયો છે ત્યારે તેનાથી પાક, શાકભાજી, ફળ, અનાજ ઝેરી બની રહયા છે. જમીન બંજર બની ગઇ છે. ભોજનમાં ઝેર પીરસવામાં આવી રહયા છે. નવી પેઢી અનેક રોગોનો શિકાર બની રહી છે. ખાતર, દવા માટે ખેડૂતો લોન લઇને કરજદાર બની રહયા છે ત્યારે આ બધામાંથી છૂટકારો મેળવવા માટે અવધૂત બાબાએ ધર્મ, વિજ્ઞાન અને આધ્યાત્મનો સમન્વય કરીને સૂર્યસાધનાથી વધુ ખેત ઉત્પદાન કેવી રીતે મેળવી શકાય તેની પધ્ધતિ ખેડૂતોને બતાવી હતી.